学书必成的十四条铁律提示
：
点击上方
"
问真堂
"
↑
订阅更多精彩内容
一、字如其人
立品为先
书画清高，首重人品，品节既优，不但人人重其笔墨，更钦仰其人。立品之人，笔墨外自有一种正大光明之概。古人论书云：一须人品高，二须师法古，是书之法，学者习之，固当熟之于手，必先修诸德以熟之于身，德而熟之于身，书之于手，如是而为书焉。品高者，一点一画，自有清刚雅正之气；品下者，虽激昂顿挫，俨然可观，而纵横刚暴，未免流露楮外。故以道德、事功、文章、风节著者，代不乏人，论世者，慕其人，益重其书，书人遂并不朽于千古。
二、临摹入门
循序渐进
麓台云：画不师古，如夜行无烛，便无入路。初学不外临摹。临书得其笔意，摹书得其间架。临摹既久，则莫如多看、多悟、多商量、多变通。凡临古人书，须平心耐性为之，久久自有功效，不可浅尝辄止，见异思迁。学书须步趋古人，勿依傍时人。学古人须得其神骨，勿图貌似。先资政公曰：凡书未成家者，宜日与古帖为缘，无论何帖，皆足以范我笔力。初学书类乎本，缓笔定其形势，忙则失其规矩。临摹古人不在对临，而在神会，目意所结，一尘不入，似而不似，不似而似，不容思议。自运在服古，临古须有我。两者合之则双美，离之则两伤。